b'\n_START_ARTICLE_\nSoluci\xc3\xb3 final\n_START_SECTION_\nDesenvolupament\n_START_PARAGRAPH_\nHeinrich Himmler va ser el principal arquitecte del pla que condu\xc3\xafa a exterminar a les tres quartes parts de tots els jueus europeus. El comandant de les SS, seguint instruccions d\xe2\x80\x99Adolf Hitler i d\'en Hermann G\xc3\xb6ring, don\xc3\xa0 l\'ordre a Reinhard Heydrich el 31 de juliol de 1941 perqu\xc3\xa8 "em sigui lliurat, tan aviat com sigui possible, un pla general de les mesures administratives, materials i financeres necess\xc3\xa0ries per a portar a terme la soluci\xc3\xb3 final desitjada de la q\xc3\xbcesti\xc3\xb3 jueva"._NEWLINE_La Confer\xc3\xa8ncia de Wannsee, encap\xc3\xa7alada per Reinhard Heydrich i que es realitz\xc3\xa0 a Gross Wannsee (Berl\xc3\xadn) el 20 de gener de 1942, va ser la discussi\xc3\xb3 d\'un grup de funcionaris sobre "la soluci\xc3\xb3 final de la q\xc3\xbcesti\xc3\xb3 jueva". La Reuni\xc3\xb3 es destaca com la primera discussi\xc3\xb3 de la "soluci\xc3\xb3 final" i tamb\xc3\xa9 perqu\xc3\xa8 un exemplar de les actes de la reuni\xc3\xb3 van ser trobats intactes pels Aliats al final de la Segona Guerra Mundial i es van emprar durant els Judicis de Nuremberg. Posteriorment, Hitler don\xc3\xa0 instruccions a Himmler perqu\xc3\xa8 es divulgu\xc3\xa9s la veritat sobre la sort dels jueus a les altes esferes nazis. El primer d\'aquests discursos, on es reconeix la veritat real sobre l\xe2\x80\x99Holocaust jueu \xc3\xa9s denominat el Discurs de Posen. Avui en dia es refereix als resultats de la "soluci\xc3\xb3 final" com l\xe2\x80\x99Holocaust._NEWLINE_Els guetos jueus i els camps de concentraci\xc3\xb3 serien els llocs on els nazis concentrarien les poblacions jueves. Posteriorment, a banda dels jueus, s\'exterminarien presoners de guerra russos, eslaus, homosexuals i altres grups qualificats com a indessitjables racials.'